משה גור

משה (צ'יקו) גור (נולד ב-24 באוקטובר 1937) הוא איש ציבור, חבר הוועד המנהל של המועצה לשימור אתרי מורשת בישראל, וכדורסלן עבר. לשעבר מנכ"ל קרן היסוד - המגבית המאוחדת לישראל, מזכיר הוועדה לחגיגות יום העצמאות של ישראל והוועדה לחגיגות שנת ה-20 למדינת ישראל.

ביוגרפיה
נולד ברחובות. התחנך ולמד בירושלים בבית הספר היסודי בית חינוך על שם חיים ארלוזורוב והתיכון ליד האוניברסיטה. היה חבר בקיבוץ יזרעאל. למד גאוגרפיה והיסטוריה של המזרח התיכון באוניברסיטה העברית בירושלים בשנים 1962–1966.

גור היה שחקן בליגה לכדורסל בהפועל ירושלים בשנים 1959 עד 1966.

בין השנים 1967 עד 1970 היה מזכיר הוועדה לחגיגות יום העצמאות של ישראל והוועדה לחגיגות שנת ה-20 למדינת ישראל. בין השנים 1970 עד 1974 היה סגן מנהל מחוז ירושלים במשרד הקליטה. היה שליח קרן היסוד - המגבית המאוחדת לישראל ללונדון בשנים 1974–1979. עם שובו עבר מספר תפקידים בקרן היסוד והתמנה כמנכ"ל הקרן בשנת 1991. הוא כיהן בתפקיד עד שנת 1997.

עם יציאתו לגמלאות הפך לפעיל בארגון המועצה לשימור אתרי מורשת בישראל, נבחר להיות חבר הוועד המנהל של המועצה ויו"ר וועדת הסיורים שלה.

חייו האישיים
משה (צ'יקו) גור נשוי ואב לבן ובת. .

קישורים חיצוניים
 כרטיס שחקן

הערות שוליים

כדורסלני הפועל ירושלים
דירקטורים ישראלים
בוגרי בית חינוך ע"ש ארלוזורוב (ירושלים)
בוגרי התיכון ליד האוניברסיטה
יזרעאל (קיבוץ): אישים
כדורסלנים ישראלים
חברי המועצה לשימור אתרי מורשת בישראל
ירושלים: כדורסלנים
ישראלים שנולדו ב-1937